Sorbe - Wikipedia
Hierdie artikel handel oor die etniese groep. Vir die taal, sien Sorbies.
Die Sorbe (Opper-Sorbies: Serbja, Neder-Sorbies: Serby, Duits: Sorben, vroeër ook Wende) is 'n Wes-Slawiese volk van 60 000 wat in Duitsland as nasionale minderheid erken word.
Vier generasies in tradisionele kleredrag
60 000–70 000
40 000 Opper-Sorbe
20 000 Neder-Sorbe
Tsjeggië 2 000
Sorbies (Neder-Sorbies en Opper-Sorbies), Duits
Hoofsaaklik Protestantisme en Rooms-Katolieke Kerk
Ander Slawiese volke soos Pole, Slowake en Tsjegge; Duitsers
Die ligging van die Lausitz-streek in Europa
Die verspreiding van Sorbe in die Duitse deelstate Brandenburg en Sakse
Die merendeels Rooms-Katolieke Sorbe is nasate van Slawiese volksgroepe wat vanaf die 8ste en 9de eeu die gebiede tussen die Elbe-, Oder- en Saale-riviere bewoon het. Hulle is tans in twee Duitse deelstate, Brandenburg en Sakse, en hier in die Opper- en Neder-Lausitz-gebied (in die Spreewald en rondom die stede Hoyerswerda en Bautzen) gekonsentreer.
Die Sorbe het steeds hul eie taal en kultuur bewaar en beskik oor hul eie vlag en volkslied wat deur die Duitse owerheid amptelik erken word. Enigiemand mag homself as deel van die Sorbiese volk reken. Die Sorbe se reg op kulturele outonomie is in die sogenaamde Sorbe-wet van 22 Maart 1948 verskans, hul kulturele aktiwiteite word deur die staat finansieel gesteun.
1 Sorbiese simbole
Die eerste verwysing na 'n Sorbiese vlag dateer uit 1842. Ná die Pan-Slawiese Kongres, wat in 1848 in Praag gehou is, het die vlag sy huidige kleure gekry. Die vlag is in 1935 deur die Nasionaal-Sosialiste verbied, word egter sedert 17 Mei 1945 weer amptelik deur die Domowina, die sambreelorganisasie van Sorbiese verenigings, gebruik.
In die vlagwette van die Duitse Demokratiese Republiek is nie na die Sorbiese vlag verwys nie, tog het verordenings, wat deur die rade van die administratiewe distrikte Cottbus en Dresden uitgevaardig is, sy gebruik vir besondere geleenthede en feesdae bepaal.
As Sorbiese volkslied word Rjana Łužica ("Mooi Lausitz") gesing. Volgens die grondwet van die Vrystaat Sakse en die Wet oor die Sorbe van die deelstaat Brandenburg mag die Sorbiese volkslied en vlag naas ander staatsimbole gebruik word.
Vlag van die Sorbe
Vlag van Neder-Lausitz
Vlag van Opper-Lausitz
Nie-amptelike vlag van Neder-Sorbies
Nie-amptelike vlag van Opper-Sorbies
↑ (en) Catherine Hickley (18 Desember 2007). "Germany's Sorb Minority Fights to Save Villages From Vattenfall". Bloomberg.
↑ (en) "Sorbs of East Germany". faqs.org. Besoek op 6 Mei 2016.
↑ (cz) "Společnost přátel Lužice". luzice.cz. Besoek op 6 Mei 2016.
↑ (en) "Ethnologue: Languages of the World, Seventeenth edition, West". Ethnologue. Besoek op 6 Mei 2016.
↑ (de) "Nationale Min­der­hei­ten". Bundesministerium des Innern. Besoek op 6 Mei 2016. soft hyphen character in |title= at position 14 (help)
↑ (de) Die Sorben/Wenden in der Niederlausitz, Domowina-Verlag 2000
Wikimedia Commons bevat media in verband met Sorbs.
(de) Amptelike webwerf van die Domowina
(de) Stiftung für das Sorbische Volk
Ontsluit van "https://af.wikipedia.org/w/index.php?title=Sorbe&oldid=1856464"
Last edited on 12 November 2018, at 20:09